Diari Oficial de la Generalitat Valenciana


Sumari del DOGV 4876, del 04-11-2004 (2004/10209)

ORDE d'1 de setembre de 2004, de la Conselleria de Cultura, Educació i Esport, per la qual s'atribuïx la denominació específica d'Hort de Feliu a l'Institut d'Educació Secundària d'Alginet.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4876

Data del DOGV
:   04-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/10223


Data del document
:   01-09-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alginet
    * centre d'ensenyament

ORDE d'1 de setembre de 2004, de la Conselleria de Cultura, Educació i Esport, per la qual s'atribuïx la denominació específica d'Hort de Feliu a l'Institut d'Educació Secundària d'Alginet. [2004/X10819]
  
El Consell Escolar de l'Institut d'Educació Secundària d'Alginet, en la sessió del dia 27 de juny de 2002, va aprovar sol·licitar per al mencionat centre la denominació específica d'Hort de Feliu.
  
Esta proposta va ser aprovada pel Consell Escolar Municipal, en la sessió del dia 23 de juliol de 2003, i pel Ple de la Corporació Municipal, en la sessió del dia 31 de juliol de 2003. Disposa, a més, de l'informe favorable de la Inspecció Educativa de la Direcció Territorial de Cultura, Educació i Esport de València.
  
El nom Hort de Feliu correspon a la locució popular utilitzada a les comarques de la Comunitat Valenciana per a diferenciar les distintes cases dedicades a l'activitat agrícola. En este cas, la comunitat educativa i corporativa sol·liciten el reconeixement oficial d'esta tradició toponímica, atés que la parcel·la on es troba l'institut té eixa denominació i així se'l coneix popularment al poble.
  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.
  
L'article 3.2 del Reglament Orgànic i Funcional dels Instituts d'Educació Secundària establix que, una vegada creat el centre, el seu consell escolar podrà proposar a la citada Conselleria la denominació específica, després de l'informe previ favorable del consell escolar municipal o, si no n'hi ha, del ple de l'ajuntament corresponent
  
L'article 3.3 del mencionat reglament establix que no hi podrà haver al mateix municipi instituts d'Educació Secundària amb la mateixa denominació específica o que puga induir a error o confusió. El Registre de Centres Docents de la Comunidad Valenciana certifica, l'11 de febrer de 2004, que no hi ha cap centre inscrit amb la dita denominació específica a la localitat d'Alginet.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica d'Hort de Feliu a l'Institut d'Educació Secundària d'Alginet, codi 27498527.
  
DISPOSICIÓ ADDICIONAL
  
Única
  
La dita disposició s'inscriurà al Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Segona
  
Conformement amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar potestativament un recurs de reposició, o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 1 de setembre de 2004
  
El conseller de Cultura, Educació i Esport,
  
ALEJANDRO FONT DE MORA TURÓN